Translate the text from Welsh to English.



 
Cafodd aelodau Cabinet Cymru gyfarfod heddiw i drafod ein hymateb ar y cyd i ganlyniad y refferendwm yn gofyn a ddylai’r Deyrnas Unedig barhau i fod yn aelod o’r Undeb Ewropeaidd. Cawsom gyfle i drafod y camau gweithredu strategol ar gyfer y tymor byr, tymor canolig a thymor hir yn deillio o’r refferendwm.  
  
Roedd y Gweinidogion yn cytuno mai buddiannau Cymru a’i phobl fyddai’n flaenaf ac yn ganolog i’n strategaeth, yn enwedig o ystyried yr helbul gwleidyddol na welwyd mo’i debyg o’r blaen a’r ansicrwydd parhaus sydd yn awr yn ein hwynebu.  
  
Mae’r llywodraeth gyfan yn benderfynol o ddefnyddio pob dull sydd ar gael inni er mwyn sicrhau bod swyddi a chymunedau Cymru yn cael eu diogelu gymaint ag sy’n bosibl trwy’r cyfnod anodd y mae’n ymddangos sydd o’n blaenau ni. Rydyn ni’n benderfynol hefyd o weithio gyda’n gilydd i gael y fargen orau i Gymru.  
  
Un pryder sydd angen inni fel llywodraeth fynd i’r afael ag ef yn ddiymdroi yw dyfodol y cyllid o tua hanner biliwn o bunnoedd y flwyddyn y mae Cymru yn ei gael ar hyn o bryd gan yr UE; cyllid sy’n cael ei ddefnyddio i gefnogi ein diwydiant ffermio ac i ddod â mwy o lewyrch i rai o’n cymunedau mwyaf difreintiedig.  
  
Yn ystod y cyfnod yn arwain at y refferendwm, gwnaeth yr ochr oedd o blaid Gadael yr UE addewidion cadarn y byddai’r arian hwn yn dal i ddod i Gymru pe byddai’r DU yn pleidleisio o blaid gadael. Heddiw, rydw i wedi ysgrifennu at Brif Weinidog y DU yn gofyn iddo gadarnhau bod pob ceiniog o’r cyllid hwn yn ddiogel.   
  
Rhaid inni gael y sicrwydd hwn ynghylch y cyllid ar unwaith. Os na chawn ni sicrwydd, bydd dyfodol y cannoedd o brosiectau hanfodol sy’n cael eu hariannu gan yr UE ar hyn o bryd ym mhob cwr o Gymru yn y fantol. Rydw i am fod yn gwbl glir. Cafodd y prosiectau hyn eu cynllunio i wella bywydau pobl, yr amgylchedd a’r seilwaith maen nhw’n dibynnu arnyn nhw o ddydd i ddydd, ac rydyn ni’n hynod falch o’r hyn maen nhw eisoes wedi’i gyflawni. Ond, os na fydd yr addewid hwn yn cael ei wireddu gan Lywodraeth y DU, bydd yr effaith ar ein cyllidebau yn ddinistriol. Rhaid cofio bod ein cyllidebau eisoes o dan bwysau o ganlyniad i flynyddoedd o gyni ariannol, ac maent yn wynebu toriadau o biliynau o bunnoedd eto. O ganlyniad, bydd y penderfyniadau anodd sydd o’n blaenau yn fwy anodd eto. Felly, mae’n hanfodol inni gael ymateb cadarnhaol i fy llythyr. Cyn gynted ag y byddaf wedi derbyn yr ymateb hwnnw, byddaf yn ei gyhoeddi.  
  
Mae yna bryderon mawr am yr effaith ar fusnes a buddsoddi yng Nghymru, ac yn dilyn fy natganiad ddydd Gwener diwethaf, penderfynodd y Cabinet roi ar waith gyfres o fesurau i fagu hyder er mwyn cynnig cymaint o sefydlogrwydd a sicrwydd â phosibl. Bydd y mesurau hyn yn cael eu cyhoeddi yn y dyddiau nesaf gan Ysgrifennydd y Cabinet dros yr Economi a’r Seilwaith. Yn y cyfamser, rydyn ni wedi cadw mewn cysylltiad agos â buddsoddwyr o’r UE a thu hwnt dros y penwythnos, er mwyn eu sicrhau y gallan nhw ddisgwyl ein cefnogaeth barhaus.    
  
Rydyn ni’n dal i fod yn llywodraeth sy’n edrych tuag allan, sy’n credu mewn cydweithio â gwledydd eraill ac sydd o blaid busnes. Mae ein hymrwymiad i economi Gymreig sy’n cynnig tegwch a chyfle i bawb yn dal i fod mor gadarn ag erioed.   
  
Pryder dybryd arall a fynegwyd o amgylch bwrdd y Cabinet oedd yr amgylchedd annifyr a gafodd ei greu gan elfennau o’r ymgyrch o blaid Gadael. Mae effaith yr amgylchedd hwnnw i’w gweld eisoes ar rai o strydoedd Cymru. Tynnodd aelodau’r Cabinet sylw at enghreifftiau o ddigwyddiadau llawn casineb wedi’u cyfeirio at bobl nad ydynt yn dod o gefndir Prydeinig yn eu hetholaethau dros y penwythnos. Mae’n ofid hefyd fod unigolion o gefndiroedd lleiafrifol ethnig sydd wedi’u geni yma yng Nghymru wedi bod yn destun yr un fath o ymddygiad. Penderfynodd y Gweinidogion gyhoeddi datganiad clir heddiw fod hiliaeth o’r fath yn gwbl annerbyniol mewn cymdeithas yng Nghymru.     
  
Nid oes dim byd o gwbl wedi newid o ran statws gwladolion tramor sy’n byw ac yn gweithio yng Nghymru. Mae croeso iddynt nawr fel maent wedi cael eu croesawu erioed – cyn datganoli a chyn yr UE. Gwlad groesawgar fu Cymru erioed a rhaid inni beidio â cholli golwg ar hynny. Mae’n ddyletswydd ar bob un ohonon ni, sut bynnag y gwnaethon ni bleidleisio'r wythnos diwethaf, i herio unrhyw un sy’n credu bod ganddo rwydd hynt i gam\-drin pobl o wahanol hil neu dras. Nid oes gan neb yr hawl i ymddwyn fel hyn ac os bydd rhywun yn dioddef y math hwn o gam\-drin, fe ddylai roi gwybod i’r Heddlu ar unwaith. Rwy’n ysgrifennu heddiw at bedwar Comisiynydd Heddlu a Throseddu Cymru, yn gofyn iddynt fod yn effro i’r newid yn y sefyllfa, ac i gynnig cymorth priodol i unrhyw gymunedau yr effeithir arnynt.  
  
Fel llywodraeth, rydyn ni’n cymryd camau ymarferol i ddiogelu buddiannau Cymru yn y negodiadau arfaethedig. Penderfynodd y Cabinet ffurfio tîm arbenigol o weision sifil, a hynny yn ein swyddfa bresennol ym Mrwsel, ac yn annibynnol ar Lywodraeth y DU, er mwyn ymchwilio i feysydd lle bydd modd inni  fynd ati i drafod ein blaenoriaethau yn uniongyrchol â’r UE. Bydd y gwaith hwn yn digwydd ochr yn ochr â’r rhan y disgwylir inni ei chwarae yn negodiadau Llywodraeth y DU ond ni fydd yn disodli’r negodiadau hynny o gwbl.  
  
Mae canlyniad terfynol y negodiadau arfaethedig, ac effaith unrhyw fargen ar Gymru, yn dal yn aneglur. Roedd y Gweinidogion yn unfarn ei bod yn hanfodol rhoi llais i bobl Cymru ar delerau’r fargen honno, heb fynd ati i ddadansoddi unwaith eto ganlyniad y refferendwm dydd Iau diwethaf. O gofio maint yr effaith ar bob rhan o’r wlad, roedd y Cabinet o’r farn y dylid gofyn i bob un o bedair Senedd y Deyrnas Unedig gymeradwyo’r trefniant terfynol sy’n cael ei negodi. Fel hyn bydd gan eu pobl fesur o reolaeth dros fargen a fydd yn  effeithio ar fywyd a bywoliaeth pob un yn ddiwahân.  
  
Mae dyddiau anodd o’n blaenau, ond fel llywodraeth byddwn yn benderfynol wrth weithredu ac yn dryloyw wrth gyfathrebu ar y mater hwn – y mater pwysicaf sydd wedi wynebu ein gwlad ers degawdau.  
  
Ar ôl y canlyniad a gyhoeddwyd yn yr oriau mân, fore dydd Gwener, a’r helbul gwleidyddol a ddaeth yn ei sgil, mae llawer o bobl yn teimlo’n ddig, yn bryderus ac yn ansicr. P’un a wnaethoch bleidleisio o blaid aros neu ymadael, bydd Llywodraeth Cymru’n gwneud ei gorau glas i ddiogelu buddiannau Cymru, cryfhau ein heconomi, ac uno ein gwlad.







Translation:


 
Carwyn Jones said:  

  

The Welsh Cabinet met today in order to agree our response to the EU referendum result, and the short, medium and long\-term strategic actions arising from it.  

  

Ministers agreed that the interests of Wales and its people would be front and centre in our strategy, in particular given the unprecedented political turmoil and the ongoing uncertainties stemming from it.  

  

There is a cross\-government resolve to use every lever at our disposal to ensure that Welsh jobs and communities are protected  as much as possible through what may be difficult times ahead, and to work together to get the best deal for Wales.  

  

One of the most immediate concerns facing us as a government is the future of around half a billion pounds a year which Wales currently receives from the EU to support our farming industry and to bring greater prosperity to some of our most deprived communities.  

  

During the referendum campaign, the Leave side made cast iron promises that this money would continue to come to Wales in the event of a vote to leave the EU. I have today written to the Prime Minister asking him to confirm that every penny of this funding is safe.  

  

We require this funding assurance immediately, as there are hundreds of vital EU\-funded projects right across Wales whose future is now in the balance unless that funding guarantee is given. Let me be absolutely clear. These projects are designed to improve people’s lives, their environment and the infrastructure they rely on every day, and we are proud of what they have already delivered. But if that pledge is not honoured by the UK Government, it will have a devastating effect on our budgets, already stretched through years of austerity, and facing billions more in cuts as a result. It will make the difficult decisions we already face even harder. So it is critical there is a positive response to my letter, and I will make it public as soon as receive it.  

  

There are deep concerns about the effect on business and investment in Wales, and following on from my statement last Friday, Cabinet resolved to implement a series of confidence\-building measures to provide as much stability and certainty as possible. These will be announced in the coming days by the Cabinet Secretary for Economy and Infrastructure. In the meantime, we have maintained close contact with investors from within the EU and beyond over the weekend, to reassure them on our continued support.  

  

We remain an outward looking, internationalist and pro\-business government, and our commitment to a Welsh economy which delivers fairness and opportunity for all is undiminished.  

  

Another immediate concern expressed around the Cabinet table was the ugly atmosphere created by elements of the Leave campaign, the effects of which are already being felt on the streets of Wales. Cabinet members cited examples of hateful incidents directed against non\-British people in their constituencies over the weekend, and equally distressingly, against people from ethnic minorities born here in Wales. Ministers resolved to issue a clear statement today that such racism is completely unacceptable in Welsh society.  

  

Absolutely nothing has changed in the status of foreign nationals living and working in Wales. They remain welcome as they always have been \- before devolution, before the EU. Wales has always been a welcoming country and we must not lose sight of that. It is incumbent on all of us, no matter how we voted last week, to stand up to anybody who thinks they now have licence to abuse people of different races or nationalities. They have no such licence and should anyone suffer from this sort of abuse, they should report it to the police immediately. I am today writing to the four Welsh Police and Crime Commissioners, asking for them to be alive to this changing situation, and to provide appropriate support to any affected communities.  

  

As a government, we are also taking practical steps to safeguard Wales’ interests in the coming negotiations. Cabinet resolved to form an expert team of civil servants, based in our existing office in Brussels, and independent of the UK Government, to explore where our priorities can be taken forward directly with the EU. This will run in parallel with, but in no way replaces, our expected participation in the UK Government’s negotiating approach.  

  

The final outcome of the forthcoming negotiations, and the effect of any deal on Wales, remains very unclear. Ministers were unanimous that it was essential that the people of Wales have a say on the terms of that deal, without revisiting the result of Thursday’s referendum. Cabinet expressed a view that, given the scale of the impact on all parts of the country, that approval for the final negotiated arrangement should be sought from each of the four Parliaments in the United Kingdom, giving their people a measure of control over a deal that will affect the lives and livelihoods of every single person.  

  

There are difficult days ahead, but as a government we will be decisive in our actions and transparent in our communications on this, the biggest issue facing our country for decades.  

  

The result announced in the early hours of Friday, and the political turmoil that has followed, has left many people feeling angry, anxious, and disoriented. Whether you voted to remain or to leave, the Welsh Government will do everything in its power to protect Welsh interests, strengthen our economy, and unify our nation.